als_Latn dik_Latn tur_Latn
Prezantohet LG Watch Urbane
LG prezantoi në Kongresin Botëror të Telefonave orën inteligjente LG Watch Urbane.
Politiko
E Hënë, 2 Mars 2015 | 18:53
0 Komente.
Kjo orë do të operojë me platformën e Google-it për orët inteligjente. Ora e re inteligjente ka të njëjtin ekran të rrumbullakët me prekje P-OLED si paraardhësja G Watch R, por ka kasa prej metali, si dhe trupi dhe anësoret janë më të hollë se G Watch R. Urbane vjen në ngjyrë ari dhe argjendi, dhe ka një rrip prej lëkure.
Sa i përket specifikave të pajisjes, LG Watch Urbane përmban ekran 1.3 inç me rezolucion 320×320 pikselë. Ajo fuqizohet nga procesori Qualcomm Snapdragon 400 SoC me shpejtësi 1.2 GHz, ka 4GB hapësirë të brendshme, 512MB RAM dhe bateri me kapacitet 410 mAh. Ora ka marrë certifikimin IP67, që do të thotë se është rezistente ndaj ujit dhe pluhurit. LG Watch Urbane ofron gjithashtu disa sensorë si akselerometër, barometër, xhiroskop, kompas.
Përmasat fizike të LG Watch Urbane janë 45.5 x 52.2 x 10.9 mm. Ora ka gjithashtu sensorin PPG për matjen e rrahjeve të zemrës. LG nuk i ka bërë të ditura akoma datën e daljes në treg dhe çmimin e kësaj ore.
zho_Hant als_Latn slv_Latn als_Latn als_Latn als_Latn als_Latn als_Latn